П Р О Т О К О Л  № 12
от заседанието на Комисия „Съдебна администрация” 
към Съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.),
проведено на 26.06.2024 г. 

Днес, 26.06.2024 г. /сряда/ от 11.00 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков - отсъства
  Стефан Гроздев 
	    Севдалин Мавров 

На заседанието присъстват: Стефка Тодорова, главен експерт – съдебна администрация.

Д Н Е В Е Н   Р Е Д:
	
1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 23.04.2024 г. – 24.06.2024 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 23.04.2024 г. – 24.06.2024 г.  

И

1.1. ПРИЕМА ЗА СВЕДЕНИЕ уведомлението от председателя на Апелативен съд – София прекратяване на трудовото правоотношение със съдебен служител на длъжност „съдебен секретар“, считано от 24.06.2024 г. 
и
ДАВА СЪГЛАСИЕ за предприемане на действия по назначаване на съдебен служител за 1 /една/ щ. бр. за длъжност „съдебен секретар“ при спазване разпоредбите на чл. 343 от ЗСВ и чл. 138 от ПАС в Апелативен съд – София.

	1.2. ПРИЕМА ЗА СВЕДЕНИЕ уведомлението от председателя на Окръжен съд – Кюстендил за предстоящо придобиване право на пенсия за осигурителен стаж и възраст на съдебен служител, заемащ длъжност „чистач“, считано от 27.07.2024 г. 
	и
	1.2.1. НЕ ДАВА СЪГЛАСИЕ за предприемане на действия по назначаване на съдебни служители на 1 /една/ щ. бр. за длъжност „чистач“ в Окръжен съд – Кюстендил;
1.2.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „чистач“ по щата на Окръжен съд – Кюстендил;
1.2.3. ИЗПРАЩА решението на председателя на Окръжен съд – Кюстендил за становище, което да изпрати в тридневен срок след получаването.   
МОТИВИ: Високо съотношение съдебни служители/съдии – 2,36 при 2,24 средно за окръжните съдилища. Съдът разполага с 3 щ. бр. за длъжност „чистач“. ОС-Кюстендил се помещава в сграда в която са разположени още РС-Кюстендил, ОП-Кюстендил и РП-Кюстендил и всички имат щ. бр. за посочената длъжност. Средно в страната площта, която почиства един чистач е около 1 057 кв. м. Освен това 30 съдилища от различни нива не разполагат с щатни бройки за чистачи и функциите са разпределени на други служители. Предвид изложеното комисия „Съдебна администрация“ към СК отхвърля искането на председателя на ОС-Кюстендил за назначаване на чистач.
Към момента съдебната администрация в съда по щат е 33 щ. бр. и 14 за съдия, от които 2 свободни. След съкращаване на 1 щ. бр. за „чистач“ съотношението съдебни служители/съдии ще бъде 2,29, отново над средното 2,24.

1.3. ПРИЕМА ЗА СВЕДЕНИЕ уведомлението от председателя на Районен съд – Лом за придобиване право на пенсия за осигурителен стаж и възраст на съдебен служител, заемащ длъжност „съдебен деловодител“ и прекратяване на трудовото правоотношение, считано от 01.07.2024 г.
	и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Лом.

1.4. ПРИЕМА ЗА СВЕДЕНИЕ писмото от председателя на Административен съд – Пловдив във връзка с уведомление за назначен съдебен служител на длъжност „счетоводител-касиер“ по реда на чл. 68, ал. 1, т. 4 от КТ, считано от 02.05.2024 г. 
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „счетоводител-касиер“ в Административен съд – Пловдив.

1.5. ПРИЕМА ЗА СВЕДЕНИЕ уведомленията от председателя на Районен съд – Търговище за прекратяване на трудовото правоотношение със съдебен служител, заемащ длъжност „съдебен деловодител“, считано от 02.05.2024 г. и прекратяване на трудовото правоотношение със съдебен служител, заемащ длъжност „призовкар-чистач“, считано от 02.06.2024 г.
	и
ДАВА СЪГЛАСИЕ за обявяване и провеждане на конкурси за заемане на 1 /една/ щ. бр. за длъжност „съдебен деловодител“ и 1 /една/ щ. бр. за длъжност „призовкар-чистач“ в Районен съд – Търговище.

1.6. ПРИЕМА ЗА СВЕДЕНИЕ уведомлението от председателя на Районен съд – Бургас за придобиване право на пенсия за осигурителен стаж и възраст на двама съдебни служители, заемащи длъжност „съдебен секретар“ и прекратяване на трудовото правоотношение, считано от 22.08.2024 г. и от 14.09.2024 г.
	и
ДАВА СЪГЛАСИЕ за обявяване и провеждане на конкурс за заемане на 2 /две/ щ. бр. за длъжност „съдебен секретар“, както и за назначаване на съдебни служители по реда на чл. 68, ал. 1, т. 4 от КТ до заемане на щатовете от титуляр в Районен съд – Бургас.

2. ОТНОСНО: Извлечение от протокол № 6/20.06.2024 г. на комисия „Информационни технологии, натовареност и съдебна статистика“ към СК на ВСС относно предложение на директора на дирекция ИТСС към СК на ВСС за изменение на изискванията за длъжност „програмист“ в Класификатора на длъжностите в администрацията на Висшия съдебен съвет.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ Решението на комисия „Информационни технологии, натовареност и съдебна статистика“ към СК на ВСС по протокол № 6/20.06.2024 г. относно предложение на директора на дирекция ИТСС към СК на ВСС за изменение на изискванията за длъжност „програмист“ в Класификатора на длъжностите в администрацията на Висшия съдебен съвет.
2.2. ИЗПРАЩА на главния секретар на АВСС предложението на директора на дирекция ИТСС, АВСС, ведно с решението на комисия „Информационни технологии, натовареност и съдебна статистика“ към СК на ВСС, по компетентност.

3. ОТНОСНО: Становище рег. индекс ВСС-6438/10.05.2024 г. от председателя на Окръжен съд – Велико Търново във връзка с решение на КСА-СК по протокол № 07/24.04.2024 г., за съкращаване на 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА ЗА СВЕДЕНИЕ становището на председателя Окръжен съд – Велико Търново във връзка с решение на КСА-СК по протокол № 07/24.04.2024 г.
3.2. ПОТВЪРЖДАВА решението си по протокол № 07/24.04.2024 г., за съкращаване на 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“ по щата на Окръжен съд – Велико Търново.
3.3. Напомня на председателя за решенията на комисията от 2023 г. по протоколи: № 17/14.06.2023 г., № 25/27.09.2023 г., № 28/25.10.2023 г. и № 32/13.12,2023 г. за съкращаването на 2 /две/ щ. бр. за длъжност „съдебен деловодител“ по щата на Окръжен съд – Велико Търново. 
МОТИВИ: Изключително високо съотношение съдебни служители/съдии – 2,72 при 2,24 средно за ОС. Това е така, т. к. през последните години в ОС-Велико-Търново са съкратени 4 щ. бр. за съдии и нито една от администрацията на съда. Същевременно са разкрити 3 щ. бр. за съдебни служители, за следните длъжности – 1 „връзки с обществеността“, 1 „системен администратор“ и 1 „съдебен помощник“. Междувременно председателят на съда е трансформирал 2 щ. бр. за длъжност „съдебен деловодител“ в 1 за „съдебен помощник“. Съкратените щатове за съдии са разкрити в съдилища с висока натовареност и обезпечаването им с щ. бр. за съдебни служители е било за сметка на други съдилища. Исканията на председателя на съда за заемане на свободните щ. бр. за съдебни служители са неоснователни не само заради високото съотношение, а и заради натовареността на съдиите, която  е под средната за окръжните съдилища. Средно за ОС от страната броя на делата за разглеждане от един съдия месечно е 14,43 при 13,78 за ОС-Велико Търново и реално работещи 16 съдии, т. к. към 31.12.2023 г., когато е изготвена статистиката и към момента 2 щата са свободни. 
След съкращаването на общо 4 щ. бр. за съдебни служители – 3 за „съдебен деловодител“ и 1 за „съдебен секретар“ /за 2 щ. бр. „съдебен деловодител“ решенията на КСА са от 2023 г./ съотношението съдебни служители/съдии ще бъде 2,50, отново над средното за ОС, което е 2,24.
3.4. ВНАСЯ в заседание на Съдийската колегия на ВСС, за разглеждане и произнасяне.

	4. ОТНОСНО: Искане рег. индекс ВСС-7993/20.05.2024 г. от председателя на Административен съд – Пазарджик за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	4.1. ОТЛАГА разглеждането по искането от председателя на Административен съд – Пазарджик за разкриване на 1 /една/ щ. бр. за длъжност „съдебен помощник“ до преразглеждането на бюджета през м. септември 2024 г.

	5. ОТНОСНО: Искане рег. индекс ВСС-8726/11.06.2024 г. от председателя на Административен съд – Ловеч за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	5.1. ОТЛАГА разглеждането по искането от председателя на Административен съд – Ловеч за разкриване на 1 /една/ щ. бр. за длъжност „съдебен деловодител“ за м. септември 2024 г.

	6. ОТНОСНО: Искане рег. индекс ВСС-8786/12.06.2024 г. от председателя на Районен съд – Силистра за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	6.1. ОТХВЪРЛЯ искането от председателя на Районен съд – Силистра за разкриване на 1 /една/ щ. бр. за длъжност „съдебен помощник“.
	МОТИВИ: Изключително високо съотношение съдебни служители/съдии – 4,57 при 2,24 средно за РС в областните градове. Справката по-долу показва, че РС-Силистра е най-обезпечен със съдебна администрация от всички районни съдилища. 

	Натовареността на съда е под средната и това е тенденция за последните години. Видно от справката по-долу броя на делата за 2023 г. на съда е 48,21 при 52,47 средно за РС в областните градове. Към момента РС-Силистра разполага със 7 щата за съдия, от които 1 е свободен и се очаква да бъде зает поради  приключил конкурс за първоначално назначаване на съдии – Решение на Съдийската колегия на ВСС от 25.06.2024 г. 

	При тези показатели комисия „Съдебна администрация“ към СК намира искането на председателя за разкриване на щ. бр. за длъжност „съдебен помощник“ за неоснователно.

	7. ОТНОСНО: Искане рег. индекс ВСС-7759/14.05.2024 г. от председателя на Районен съд – Силистра за отмяна на решение на комисията по протокол № 21/12.07.2023 г. за съкращаване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	7.1. ОТХВЪРЛЯ искането от председателя на Районен съд – Силистра за отмяна на решение на комисията по протокол № 21/12.07.2023 г. за съкращаване на 1 /една/ щ. бр. за длъжност „съдебен секретар“.
	МОТИВИ: Няма промяна в обстоятелствата, които да налагат отмяна на решението на комисия „Съдебна администрация“ към СК на ВСС.

	8. ОТНОСНО: Искане рег. индекс ВСС-9034/20.06.2024 г. от председателя на Окръжен съд – Пловдив за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	8.1. ОТЛАГА разглеждането по искането от председателя на Окръжен съд – Пловдив за разкриване на 1 /една/ щ. бр. за длъжност „съдебен деловодител“ до преразглеждането на бюджета през м. септември 2024 г.

	9. ОТНОСНО: Искане рег. индекс ВСС-9033/20.06.2024 г. от председателя на Окръжен съд – Пловдив за трансформиране на 1 /една/ щ. бр. за длъжност „домакин“ в 1 /една/ щ. бр. „специалист материално-техническо снабдяване“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	9.1. ДАВА СЪГЛАСИЕ на председателя на Окръжен съд – Пловдив за трансформиране на 1 /една/ щ. бр. за длъжност „домакин“ в 1 /една/ щ. бр. „специалист материално-техническо снабдяване“.
9.2. ИЗПРАЩА на комисия „Бюджет и финанси“, за становище по финансовата обезпеченост.

ПРЕДСЕДАТЕЛ 		/п/	
НА КОМИСИЯТА:        
			БОЯН НОВАНСКИ

Боян Магдалинчев ………/п/….…...

Севдалин Мавров ………./п/..…..….

Стефан Гроздев ................../п/…........